Triin Lepik
Triin Lepik (sündinud 25. detsembril 1983 Kihelkonnal) on eesti näitleja. Triin Lepik on õppinud Kihelkonna Põhikoolis ja lõpetanud 2002. aastal Saaremaa Ühisgümnaasiumi, seejärel Kuressaare Ametikooli lapsehoidja erialal. 2007. aastal lõpetas ta Tartu Ülikooli Viljandi Kultuuriakadeemia VI teatrilennu. Aastatel 2007–2014 töötas ta näitlejana Endla Teatris. Pärast seda on ta olnud vabakutseline näitleja ning töötanud Pärnu laste ja noorte tugikeskuses. Aastatel 2008–2011 õppis ta Eesti Muusika- ja Teatriakadeemia lavakunstikooli magistriõppes lavakõne ja teatripedagoogika erialal.